ग़ालिब अपनी शायरी में इस पर्दे को सरकाते भी हैं और जो समाज सवालों से डरता है, उसी से निकलकर वो खुलेआम सवाल भी उठा देते हैं। इस लिहाज़ से 1869 में आज ही के दिन इस दुनिया को अलविदा कहने वाले ग़ालिब ‘यक़ीन’ के नहीं, ’शक’ के शायर लगते हैं, क्योंकि वह एक ऐसा सवाल करते हैं, जिसे वो दुनिया का सवाल बना देते हैं। क्योंकि सवाल से पैदा हुई चिंतन प्रक्रिया अफ़वाहें रोक सकती हैं, नफ़रत और दंगों से तौबा करवा सकती हैं और आख़िरकार एक वैज्ञानिक नज़रिये वाले समाज की रचना करने में अहम भूमिका निभा सकती हैं। लिहाज़ा इस वक्त सवाल के इस ट्रेंड की सबसे ज़्यादा ज़रूरत है-